## Galvañ destaca que mentres a Espanya puja la desocupació, a la Comunitat Valenciana continua baixant

*** Labora ha convocat ajudes que poden arribar fins als 14.000 euros per a la contractació de persones que estiguen més de sis mesos en desocupació, així com els menors de 24 i els majors de 50 anys.
* La xifra de desocupats és la més baixa d’un mes de setembre des de 2008 a la Comunitat Valenciana

​​​​​​**

El secretari autonòmic d’Ocupació, Antonio Galvañ, ha valorat les dades de desocupació registrada del mes de setembre a la Comunitat Valenciana, que hui ha fet públiques el Ministeri de Treball i Economia Social, i que reflectixen que s’ha produït un descens en 1.148 persones.

Galvañ ha ressaltat que, mentres a la Comunitat Valenciana la desocupació registrada ha baixat, a Espanya s’ha produït un increment, dada que confirma, segons el secretari autonòmic, “el dinamisme econòmic de la nostra regió i el bon comportament del nostre mercat de treball”. Així, mentres a Espanya puja la desocupació un 0,12 % i en nou comunitats, a la Comunitat Valenciana ha baixat un 0,36 %.

Antonio Galvañ ha reconegut que queda molt per fer i ha assegurat que el Consell “està sempre en marxa treballant per oferir el millor context, les millors condicions, per al desenrotllament de la nostra economia”.

En este sentit, ha avançat que hui mateix Labora ha convocat [ajudes](https://labora.gva.es/va/empreses/busque-ajudes-subvencions/ajudes-foment-de-l-ocupacio-2024/-/asset_publisher/eLgUuSsd70Zp/content/programa-de-subvenciones-destinadas-a-fomentar-la-contratacion-de-personas-desempleadas-pertenecientes-a-colectivos-desfavorecidos-?redirect=https%3A%2F%2Flabora.gva.es%2Fes%2Fempreses%2Fbusque-ajudes-subvencions%2Fajudes-foment-de-l-ocupacio-2024%3Fp_p_id%3D101_INSTANCE_eLgUuSsd70Zp%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3D_118_INSTANCE_rSesP7uo560U__column-2%26p_p_col_count%3D1) que poden arribar fins als 14.000 euros per a la contractació indefinida en empreses privades de persones que estiguen més de sis mesos en desocupació, així com els menors de 24 i els majors de 50 anys.

“Es tracta, ha informat, de continuar donant suport a les empreses perquè tinguen facilitats per a contractar eixes persones que tenen més dificultats a l’hora de trobar ocupació, els més jóvens i els majors de 50”.

Així mateix, el secretari autonòmic d’Ocupació ha assegurat que un dels eixos estratègics de Labora consistirà a poder proporcionar el personal format que necessita la nostra indústria per a continuar creixent. En este sentit, ha avançat que el departament que ell dirigix, Labora, està treballant en un mapa autonòmic de l’ocupabilitat per a conéixer detalladament les necessitats formatives i de servicis que tenen les empreses i les persones desocupades de la nostra Comunitat, i d’esta manera oferir la formació vinculada a les necessitats del mercat laboral.

Quant a les dades d’este mes, Antonio Galvañ ha destacat la xifra de desocupats és la més baixa d’un mes de setembre des de 2008 a la Comunitat Valenciana. Per sectors, la desocupació baixa en tots (construcció, agricultura, indústria i servicis) i puja en el col·lectiu sense ocupació anterior (2,56 %).

“Són dades, ha assenyalat, que revelen que l’economia valenciana està mostrant signes d’estar desestacionalitzada”. Per grups d’edat la desocupació baixa en tots els trams d’edat excepte en el dels menors de 25 anys (8,98 %). Per gènere, la desocupació baixa entre els hòmens (-0,58 %) i entre les dones (-0,23 %). Territorialment, la desocupació baixa a València (-1,17 %) i puja a Alacant (0,03 %) i Castelló (1,85 %).

En termes interanuals es produïx un descens en el nombre de desocupats de -13.235 (-4,04 %), i la Comunitat Valenciana és, en termes absoluts, la tercera comunitat a on més descendix la desocupació enguany, després d’Andalusia i la Comunitat de Madrid.

Respecte a l’afiliació, Antonio Galvañ ha destacat que es confirma el bon comportament fins a arribar a la xifra de 2.133.372 afiliacions, la major xifra d’afiliacions per a un mes de setembre des que es tenen dades.

Fecha: 02/10/2024